Casa Stockmann hurmaa jälleen Habitaressa
Stockmann Oyj Abp, lehdistötiedote 11.9.2019
Stockmann osallistuu jälleen suosittuun Habitare-tapahtumaan ja esittelee osastollaan oman Casa Stockmann -sisustusbrändinsä uutta syksyistä valikoimaa.
Stockmann osallistuu kolmatta kertaa 11.–15.9.2019 järjestettävään huonekalu-, sisustus- ja designtapahtuma Habitareen omalla Casa Stockmann -merkillään. Casa Stockmann on Stockmannin oma sisustusbrändi, jolla on kotimaisesta designista kertova Design from Finland -tunnus.
Casa Stockmannin osasto jatkaa viime vuonna esittelemäänsä luonto-teemaa uusin vivahtein. Stockmannin osaston valloittavat nyt rauhalliset vihreän ja ruskean sävyt, kotoisat korit ja heinät sekä puuvilla- ja pellavatekstiilit.
”Luonto on tällä hetkellä vahva kansainvälinen sisustustrendi, joka näkyy myös Casa Stockmannin valikoimassa. Haluamme, että jokainen osastollamme vieraileva saa samaan aikaan uutta inspiraatiota sisustukseen ja matkaa hetkeksi luontoon keskellä Messukeskusta. Olemme aiempina vuosina saaneet positiivista palautetta kutsuvasta ja runsaasta osastosta, ja tätä linjaa jatkamme myös tänä vuonna”, Casa Stockmannin Brand Manager Virpi Kivilahti kertoo.
Casa Stockmannin valikoimassa paljon uutuuksia
Monipuolinen Casa Stockmannin tuoteperhe on kasvanut hiljattain entisestään; mattoja on tullut lisää, kun kylpyhuoneen- ja eteismattojen lisäksi mallistosta löytyy nyt myös suurempia villamattoja. Lisäksi pienhuonekalujen valikoima on laajentunut, ja vastuullinen tekstiilivalikoima on täydentynyt uusilla tuotteilla, kuten luomupuuvillasta valmistetulla pyyhesarjalla ja GOTS-sertifioidulla lakanamallistolla.
”Habitare-osastoltamme löytyy laaja kattaus Casa Stockmannin syysuutuuksia, mutta ajankohtaista valikoimaa kannattaa tietysti fiilistellä myös tavarataloissamme ja verkossa, joista tuotteita löytyy luonnollisesti laajemmin. Syksyllä viihdytään jälleen enemmän kotona ja sisällä, joten nyt on otollinen hetki tehdä ihania sisustushankintoja kotiin”, Kivilahti jatkaa.
Habitare-tapahtumaa vietetään Helsingin Messukeskuksessa 11.–15.9.2019. Casa Stockmann löytyy osastolta 6H60.
Virpi Kivilahti, Stockmann, Brand Manager, Casa Stockmann, puh. 050 389 0532